Sub Culture

Sub Culture foregår i en undervandsbåd. Du starter spillet tæt ved en base, sejl lige frem, og svar ja (Y), når du bliver spurgt, om du vil docke. Du lander automatisk på basen. Klik på missions. Klik ud for Student sub trapped in mine. Klik Accept, og klik Launch.
Missionen går ud på at befri en undervandsbåd, der er fanget af en sammenstyrtning i nogle miner vest for basen. For overhovedet at komme ind til ubåden i minegangen må du først skyde en stor sten i smadder, derefter kan du snuppe u-båden med din magnet. I vandet omkring dig finder du både miner, der eksploderer, hvis du rører dem, og fisk, der jagter din ubåd med elektriske udladninger. Skyd dem, før de bliver for farlige.

Sådan styrer du din ubåd
Piletasterne Bestemmer, i hvilken retning du sejler
A Sejl fremad
Z Sejl baglæns
S Stig
X Synk
Mellemrum Skyd
CTRL Brug magnet
Tasterne F1-F4 Ændrer kameravinklen
F6 Gentager missionens tekst
F7 Hør den sidste besked igen

Når du kommer tæt på den forulykkede undervandsbåd, dukker en grøn firkant op på skærmen. Den viser dig, hvor du skal hen. Stenen, der ligger i vejen, skal have flere skud, så spar ikke på krudtet. Øverst i billedet finder du en radar. Brug den til at styre efter, det er let at miste overblikket i de mørke huler.

Systemkrav
Windows 95
Pentium 100 CPU
16 MB ram
DirectX